Foreningen Trollrock ble stiftet desember 2010 av Atle Dalen og Trond Rogne, på tuftene av kultfestivalen Høpp i Føssn. Høpp i Føssn ble arrangert ti ganger i tidsrommet 1999-2008 og bestod av lokale band fra Valdres med hoveddel fra Øystre Slidre. Initiativtakerne ønsket å arrangere en større festival og i 2011 ble dette en realitet på Beitostølen under navnet Trollrock. Høpp i Føssn ble arrangert i en hoppbakke, mens Trollrock blir arrangert på skistadion. I 2018 fortsatte Trond Rogne alene og dannet Trollfamilien, et styre på 9 personer.